EkBass/fiwiki-20250220-pages-articles huggingface dataset:
Hakapellon hautausmaa

thumb|250px|Hakapellon hautausmaan kellotapuli Hakapellon hautausmaa on Naantalin Soinisissa sijaitseva vuonna 1984 valmistunut hautausmaa ja kappeli, joka kuuluu Naantalin seurakunnalle ja sen omistaa Naantalin seurakuntayhtymä. Alueen koko on lähes 15 hehtaaria. Nykyään suurin osa vanhaan Naantaliin haudattavista sijoitetaan Hakapeltoon, Naantalin kirkon hautausmaan käytyä ahtaaksi. Hakapellon kappelin on suunnitellut Reino Lukander. Vuoden 1977 marraskuussa Naantalin seurakunta osti yksityishenkilöiltä Hakapellon ja pikkupalstan tilat, jotka oli lohkaistu Soinisten ja Vadjon perintötaloista. Paikalle oli tarkoitus perustaa hautausmaa, ja hautausmaa sekä kappeli valmistuivatkin vuonna 1984. Hakapeltoon haudataan vuodessa keskimäärin 100 vainajaa. Vuonna 2008 vapaita arkkuhautapaikkoja oli 500. Vuonna 2008 valmistuneessa peruskorjauksessa uusia uurnahautapaikkoja rakennettiin 520 ja alueelle valmistui muun muassa toinen muistelupaikka sekä koko alueen kiertävä takorautainen aita. Hakapellossa on myös 1 150 muistolehtopaikkaa. ==Hakapellon hautausmaalle haudattuja henkilöitä== *Pekka Siitoin, uusnatsi ja okkultisti ==Lähteet== Luokka:Naantalin kirkkorakennukset Luokka:Suomen hautausmaat
Limes (ainejärjestö)

Limes ry on Helsingin yliopiston Kumpulan kampuksen opiskelijoiden ainejärjestö. Limes edustaa matemaattis-luonnontieteellisen tiedekunnan opiskelijoita. Limeksen hallintotoiminnot sijaitsevat pääasiassa Kumpulassa, mutta huvitoimintaa järjestetään runsaasti myös ylioppilaskunnan tiloissa. ==Historia== Limes ry perustettiin 19.3.1936. Kirjakustantamo Like on saanut alkunsa vuonna 1987 Limeksen Elokuvakerhon (LiEKe) elokuvakirjahankkeesta. ==Toiminta== Limes ry järjestää opiskelijoiden edunvalvonta- ja huvitoimintaa. Limeksen tärkeimpiä toimintoja ovat Limeksen graafisten laitosten suomenkielisten matematiikan ja fysiikan yliopistotason oppikirjojen kustantaminen. Limes huolehtii mm. Kumpulan fuksileirin järjestämisestä ja matematiikan, fysiikan ja kemian opettajan kandiohjelman tuutoroinnin järjestämisestä. Lisäksi Limes järjestää vuosittain tuhansia opiskelijoita keräävän Limeksen Appron. ==Katso myös== *Helsingin yliopiston ainejärjestöt *HYY ==Lähteet== * *Limes ry *Limeksen Appro Luokka:Helsingin yliopisto Luokka:Suomalaiset ainejärjestöt ja killat
Shots from a Cold Nightmare

Shots from a Cold Nightmare on yhdysvaltalaisen laulaja-lauluntekijä Moon Martinin ensimmäinen studiolevy vuodelta 1978. Levyn julkaisi Capitol Records ja äänitti ja tuotti Craig Leon. Levy on julkaistu myös Länsi-Saksassa valmistettuna C-kasettina sarjanumerolla 1C 264-85 513. ==Kappaleet== A-puoli (kokonaiskesto 17:02): # # # # # B-puoli (kokonaiskesto 15:14): # # # # # Kaikki kappaleet on tehnyt John Moon Martin lukuun ottamatta kappaletta ”All I’ve Got To Do”, jonka ovat tehneet John Lennon ja Paul McCartney. == Arvioita == Musiikkilehtiin Zigzag ja Soundi kirjoitteleva kriitikko John Tobler on asettanut albumin sijaluvulle 18 listatessaan vuoden 1978 parhaita albumeita. == Singlet == Albumilta on julkaistu single ”Hot Nite in Dallas” / ”She’s a Pretender” (Capitol 006-85682). Erään arvion mukaan single edustaa ”tiukkaa jenkkiboogieta” ja esityksen ”ns. ’tatsi’ ja irtonaisuus luovat menoon vastustamattomuutta”. Laulajan ääntä ei pidetä erityisen persoonallisena. == Lähteet == * Moon Martin MC Shots From A Cold Nightmare (Capitol 1C 264-85 513) === Viitteet === Luokka:Moon Martinin albumit Luokka:Vuoden 1978 esikoisalbumit
Archibald Douglas

thumb|W.A. Douglas Wilhelm Archibald Douglas (19. heinäkuuta 1883 – 5. heinäkuuta 1960) oli ruotsalainen kreivi ja upseeri. Hänestä tuli aliluutnantti Livregementets -henkivartiorykmentin rakuunoissa 1901 ja luutnantti Ruotsin yleisesikunnassa 1913. Kun Suomen sisällissota alkoi 1918, hän siirtyi valkoisten palvelukseen. Douglas palveli kenraali Gustaf Mannerheimin päämajassa operatiivisessa osastossa. Hänet ylennettiin everstiluutnantiksi sodan jälkeen. Kun Douglas palasi palvelukseen jälleen Ruotsissa, hänet ylennettiin ratsumestariksi. Vuonna 1920 hänestä tuli Ruotsin kuninkaan adjutantti. 1924 hän yleni majuriksi Ruotsin yleisesikunnassa, everstiluutnantiksi henkivartiorykmentin ratsuosastossa 1928, everstiksi ja Norrlannin rakuunoiden komentajaksi 1930. == Kirjallisuutta == * Finlands frihetskrig skildrat av deltagare (1925) * Kriget i Finland 1918 (1928) * Jag blev officer (1950) Luokka:Ruotsalaiset upseerit Luokka:Suomen sisällissodan valkoiset Luokka:Ruotsalaiset kreivit Luokka:Ruotsin skotlantilaiset Luokka:Vuonna 1883 syntyneet Luokka:Vuonna 1960 kuolleet
Patrick Koller

Patrick Koller (s. 16. lokakuuta 1983 Itävalta) on itävaltalainen freestylehiihtäjä. Hän teki MM-debyyttinsä helmikuussa 2007 Les Contaminessa. MM-kisoissa kaudella 2007-08 hän sijoittui kymmenenneksi Meiringen- Haslibergissä. Tammikuussa 2009 hän pääsi ensimmäisen kerran palkintopallille sijoituttuaan toiseksi Lake Placidissa. Koller osallistui myös Vancouverin olympialaisiin ollen sijalla 30. Sotšin olympialaisissa hän sijoittui sijalle 24. == Lähteet == Luokka:Itävaltalaiset freestylehiihtäjät Luokka:Vuonna 1983 syntyneet Luokka:Elävät henkilöt
Snetterton Motor Racing Circuit

Snetterton Motor Racing Circuit on moottorirata Norfolkissa, Englannissa. Radan omistaa nykyään Jonathan Palmerin johtma MotorSport Vision. Rataa käyttävät muun muassa British Touring Car Championship, Britannian Formula 3 ja British Superbike Championship. Snettertonin radalla ajettiin ensimmäistä kertaa kilpaa vuonna 1951. == Lähteet == == Aiheesta muualla == Luokka:Yhdistyneen kuningaskunnan moottoriradat
Charles MacArthur

Charles MacArthur (5. toukokuuta 1895 Scranton, Pennsylvania - 21\. huhtikuuta 1956) oli yhdysvaltalainen näytelmäkirjailija ja käsikirjoittaja. MacArthur teki paljon yhteistyötä kirjailija Ben Hechtin kanssa. Yhteistyönä syntyi muun muassa näytelmä The Front Page (suom. Etusivu tai Etusivun juttu)Ilona- esitystietokanta, Teatterin tiedotuskeskus, viitattu 16.12.2014., josta on myöhemmin tehty useita elokuvasovituksia. Hecht myös kirjoitti MacArthurin elämäkerran vuosi tämän kuoleman jälkeen. MacArthur sai vuonna 1935 parhaan alkuperäisen tarinan Oscar-palkinnon käsikirjoituksesta elokuvaan Moraaliton mies. Samassa kategoriassa hän oli ollut ehdolla vuonna 1933 elokuvasta Rasputin. Vuonna 1939 hän oli ehdolla parhaan sovitetun käsikirjoituksen palkinnon saajaksi elokuvasta Humiseva harju. ==Lähteet== ==Aiheesta muualla== * * Luokka:Yhdysvaltalaiset näytelmäkirjailijat Luokka:Yhdysvaltalaiset elokuvakäsikirjoittajat Luokka:Oscar-palkinnon saajat Luokka:Vuonna 1895 syntyneet Luokka:Vuonna 1956 kuolleet
Madonnan videografia

Tämä on Madonnan videografia. Artikkelissa on lueteltu Madonnan julkaisemat videoalbumit sekä elokuvat, joissa hän on näytellyt. Musiikkivideot Musiikkivideot Vuosi DVD:t ja VHS:t 1984 Madonna 1985 The Virgin Tour Live 1986 Papa Don’t Preach 1987 Who’s That Girl – Live in Japan 1987 It’s That Girl 1988 Ciao Italia: Live From Italy 1990 Justify My Love & Vogue 1990 The Immaculate Collection 1990 Blond Ambition – Japan Tour 90 1990 Live! – Blond Ambition World Tour 90 1990 She’s Breahless 1991 In Bed with Madonna 1994 The Girlie Show - Live Down Under 1998 Ray of Light 1999 The Video Collection ’93–99 1999 Rays of Light 2000 The Ultimate Collection Twin-Pack 2000 Music 2001 Drowned World Tour Live 2001 What It Feels Like for a Girl 2001 Don’t Tell Me 2006 I’m Going to Tell You a Secret 2007 The Confessions Tour 2009 Sticky & Sweet Tour Filmografia Filmografia Vuosi Elokuva tai televisiosarja 1979 Rakkauden uhri 1985 Vision Quest 1985 Missä olet, Susan? 1986 Shanghain yllätys 1987 Who’s That Girl 1989 Brodwayn verikoirat 1990 Dick Tracy 1991 Truth or Dare 1991 In Bed with Madonna'' 1992 Varjoja ja Sumua 1992 Omaa luokkaansa 1993 Snake Eyes – käärmeensilmä 1993 Body of Evidence – hyytävä syleily 1995 Neljä huonetta 1995 Blue in the Face 1996 Evita 1996 Girl 6 2000 The Next Best Thing 2002 Haaksirikkoutuneet 2002 Kuolema saa odottaa 2003 Will & Grace 2006 I'm Going to Tell You a Secret 2006 Arthur ja minimoit 2008 I Am Because We Are 2009 Arthur ja Maltazard 2010 Arthur ja kaksi maailmaa == Madonnan ohjaamia elokuvia == *2007 - M by Madonna (H&M; kampanjan mainos) *2008 - Filth and Wisdom *2011 - W.E. Luokka:Madonna Luokka:Videografiat
Kiilusilmä feministi, eli, Miksi en enää matkusta junassa

Kiilusilmä feministi, eli, Miksi en enää matkusta junassa on vuonna 2008 ilmestynyt Kaari Utrion kolumnien ja kirjoitusten kokoelma. Kirjoitukset ovat ilmestyneet vuosina 1984–2005 eri aikakaus-, sanoma- ja iltapäivälehdissä. == Lähteet == == Aiheesta muualla == * Katja Martelius: Kaari Utrio lupaa naisille hyviä aikoja. Helsingin Sanomat 1.3.2008. * Kaisa Neimala: Mielellään kiilusilmä vaan ei umpisilmä . Etelä-Saimaa 8.3.2008. Luokka:Suomalaiset esseekokoelmat Luokka:Vuoden 2008 kirjat
Pilosa

Pilosa on nisäkkäiden lahko, johon kuuluvat muurahaiskarhut ja laiskiaiset. Lahkon eliömaantieteellinen alkuperä on yhä epäselvä, mutta lahkon edustajia on esiintynyt Etelä-Amerikassa jo varhaisella tertiäärikaudella. Lahkon lajien esiintyminen Etelä-Amerikan lisäksi myös Keski-Amerikassa selittyy Suurella Amerikan eläimistönvaihdolla. == Luokittelu == Pilosa-lahkon lajit luokiteltiin aiemmin yhdessä vyötiäisten kanssa vajaahampaisten (Xenarthra) lahkoon. Vajaahampaiset on sittemmin jaettu kahteen uuteen lahkoon, joista Pilosa sisältää muurahaiskarhut ja laiskiaiset, Cingulata puolestaan vyötiäiset.Wilson & Reeder's Mammal Species of the World, 3rd edition: Preface Luettu 17.12.2011 Pilosa-lahkoon kuuluu kaksi alalahkoa, neljä heimoa ja viisi sukua, joissa on yhteensä kymmenen elossa olevaa lajia: (artikkelin viitteettömien suomenkielisten nimien lähde, uudet nimet vahvistamattomia ehdotuksia, taksonomia osittain vanhentunut) *Folivora **Kolmivarvaslaiskiaiset (Bradypodidae) ***Kolmivarvaslaiskiaiset (Bradypus) ****Bradypus pygmaeus ****Harjalaiskiainen (Bradypus torquatus) ****Kolmivarvaslaiskiainen (Bradypus tridactylus) ****Ruskeakaulalaiskiainen (Bradypus variegatus) **Kaksivarvaslaiskiaiset Megalonychidae ***Kaksivarvaslaiskiaiset (Choloepus) ****Kaksivarvaslaiskiainen (Choloepus didactylus) ****Sierainlaiskiainen eli hoffmanninlaiskiainen (Choloepus hoffmanni) *Vermilingua **Muurahaiskarhut (Myrmecophagidae) ***Isomuurahaiskarhut (Myrmecophaga) ****Isomuurahaiskarhu (Myrmecophaga tridactyla) ***Tamanduat eli kaulusmuurahaiskarhut (Tamandua) ****Pohjantamandua (Tamandua mexicana) ****Tamandua eli eteläntamandua (Tamandua tetradactyla) **Cyclopedidae ***Pikkumuurahaiskarhut (Cyclopes) ****Pikkumuurahaiskarhu (Cyclopes didactylus) == Lähteet == *
Eero Pasanen

Eero Pasanen (23. lokakuuta 1947 Helsinki – 8. lokakuuta 2013 Helsinki) oli suomalainen rikoskirjailija. Hän kirjoitti 13 romaania, joiden päähenkilö oli rikostarkastaja Martti Kononen. Pasanen oli koulutukseltaan tekniikan tohtori ja siviiliammatiltaan ennen eläkkeelle jäämistään 2011 Helsingin kaupungin liikenneviraston tutkija.Kuolleet, Helsingin Sanomat 18.10.2013 sivu B 12 Artikkelin verkkoversio Teoksessaan Kononen ja kiväärimurhaaja Pasanen ottaa kantaa Helsingin Munkkiniemessä tapahtuneeseen lapsen yliajoon. Kirjojen ydin on oikeamielisyys, eivätkä rikostarkastajaa vauhdittaneet muut motiivit, kuten henkilökohtaiset edut. Kirjojen tapahtumapaikat olivat hänelle tuttuja Helsinkiä ja Kruununhakaa, ja henkilöihin hän sijoitti työtovereitaan. ==Teokset== * Ajonopeudet ja jalankulkijan turvallisuus, Teknillinen korkeakoulu, 1991. ISBN 951-22-0487-8 (väitöskirja) * Kunnes tuli Kononen, Like 1994 * Kononen vaihtaa kapakkaa, Like 1997 * Kononen käy kuumana, Like 1999 * Kolmen Koon Kononen, Like 2001 - sisältää kolme edellistä romaania ja kaksi uutta novellia * Kononen ja contract killer, Like 2002 * Kononen ja kiväärimurhaaja, Like 2003 * Kononen ja kolmen kopla, Like 2005 * Kononen ja naulamurhaaja, Like 2007 * Kononen ja kidnappajat, Like 2007) * Kononen ja keltainen ruusu, Like 2008 * Kononen ja yövieraat, Like 2009 * Kononen käyttää järkeä, Like 2011 * Kononen ja kunniavelka, Like 2013 ==Lähteet== Luokka:Suomalaiset insinöörit Luokka:Suomalaiset rikoskirjailijat Luokka:Vuonna 1947 syntyneet Luokka:Vuonna 2013 kuolleet
Mesilä

Mesilä () on Kokkolassa Koivuhaan vieressä sijaitseva kaupunginosa, reilut kaksi kilometriä keskustasta lounaaseen. Mesilässä on kaksi hautausmaata, Annan ja Marian hautausmaat. Mesilässä on myös Mesilän ryhmäkoti sekä Marian kappeli ja asukasyhdistys. Mesilässä ei ole koulua eikä päiväkotia. == Lähteet == == Aiheesta muualla == * Mesilän alueen asukasyhdistyksen kotisivut Luokka:Kokkolan kaupunginosat
Edvard Wilhelm Palander

Edvard Wilhelm Palander (sukunimi vuodesta 1906 Suolahti; 20. kesäkuuta 1845 Kupanitsa, Inkerinmaa – 24. lokakuuta 1914 Helsinki) oli suomalainen lyseon lehtori ja kielenkääntäjä. Palanderin vanhemmat olivat kirkkoherra Karl Edvard Palander ja Julie Sofie Louise Skotte. Sai peruskoulutuksensa saksan kielellä, ensin Reformirte Schulessa Pietarissa ja sitten Behmin koulussa Viipurissa, josta siirtyi ylioppilaaksi Tarttoon 1864 ja sieltä Helsinkiin 1865. Palander valmistui filosofian kandidaatiksi 1870 ja maisteriksi 1873. Palander toimi Helsingin yliopiston venäläisen kirjaston ylimääräisenä amanuenssina 1868 ja yliopiston venäjän kielen ylimääräisenä lehtorina 1871–1874. Hän oli myös kielten opettajana useissa helsinkiläisissä oppikouluissa 1870–1874. Vuosina 1874–1904 Palander oli Hämeenlinnan normaalilyseon ja lyseon kollegana sekä Hämeen lääninhallituksen kielenkääntäjänä. Tämän ajan hän asui perheineen Hämeenlinnassa ja heidän asuntonsa toimii nykyään kotimuseona. Hän oli lyseon lehtorina 1905–1909 ja lisäksi Suomalaisen normaalilyseon venäjän vt. yliopettajana 1906–1907. Palander oli Hämeenlinnan kaupunginvaltuuston jäsen 1889–1900 ja kaupungin rahatoimikamarin puheenjohtaja 1880–1889 sekä vaivaishoitojohtokunnan puheenjohtaja 1896–1904. Hän kuului vuoden 1899 suureen lähetystöön Hämeenlinnan edustajana. Palander oli naimisissa vuodesta 1870 Ottilia Aurora Kockströmin kanssa. Heillä oli kuusi lasta. Myös Palanderin pojat ottivat 1906 sukunimekseen Suolahti: * Elli Ottilia Wegelius (1871–1945) sairaanhoitaja * Karl Edvard Ernst Suolahti (1873–1947) voimistelunopettaja ja lyseon lehtori * Viktor Hugo Suolahti (1874–1944), Helsingin yliopiston germaanisen filologian professori ja yliopiston kansleri * Gunnar Wilhelm Suolahti (1876–1933), Helsingin yliopiston historian professori * Eino Emil Waldemar Suolahti (1879–1951), lääkintäkenraalimajuri, professori * Väinö Fredrik Suolahti (1884–1919), nimismies. == Teoksia == * Venäjän lukemisto. Holm, Helsinki 1873, 3. painos 1891 * Uebersicht der neueren russischen Literatur von der Zeit Peters des Grossen bis auf unsere Tage. Tavastehus 1880 * Saksalainen lukemisto. Hagelberg, Tampere 1882 * Venäjän kielen perusteet. WSOY 1884, 2. painos 1887, korjattu ja lisätty painos 1895 * Ryska språkets grunder 1. Söderström, Borgå 1887, 2. painos 1893 * Saksankielen harjoitus suomalaisille : suomalais-saksalaisia käännös- kappaleita. WSOY 1890 * Slägten Palander : genealogisk studie. Författare, Tammerfors 1895 * Suomalais-venäläinen sanakirja. WSOY 1896-1900 == Lähteet == * * Helsingin yliopiston opettaja- ja virkamiesmatrikkeli 1640-1917, osa P-Ö * Wikiaineisto : Kuka kukin oli 1961 * Muistokirjoitus Hämeen Sanomissa 27.10.1914 * Päiviö Tommila: Suuri adressi, s. 303. WSOY, 1999. Luokka:Suomalaiset opettajat Luokka:Suomen koulujen rehtorit Luokka:Vuonna 1845 syntyneet Luokka:Vuonna 1914 kuolleet
Jokilaakso (Kokkola)

Jokilaakso on asuinalue kaakkoisessa Kokkolassa. Siellä asuu noin 750 asukasta. Jokilaaksossa on myös koulu. Luokka:Kokkolan kaupunginosat
Matalamaa

Matalamaa on Kokkolan eteläosassa sijaitseva kaupunginosa. Pohjavesialueella sijaitsevassa kaupunginosassa on pienasutusta. Alueella sijaitsee myös eläinten hautausmaa. Matalamaassa oli aiemmin koulu, joka lakkautettiin. Yksityishenkilön omistuksessa ollut koulurakennus tuhoutui tulipalossa vuonna 2008. == Lähteet == Luokka:Kokkolan kaupunginosat Luokka:Keski-Pohjanmaan maakunnan entiset taajamat
Kurko

Kurko voi viitata seuraaviin: * Kurko, lonkero ==Sukunimi== * Ari Kurko, painonnostaja * Edvard Kurko, sisällissodan punainen * Kaarlo Kurko, seikkailija ja kirjailija * Runo K. Kurko, aseharrastaja ja turvallisuuskouluttaja Luokka:Sukunimet
Ernst August Strandman

Ernst August Strandman (28. marraskuuta 1832 Kristiinankaupunki – 9. joulukuuta 1900 Helsinki) oli suomalainen kirjallisuuden tutkija ja Helsingin yliopiston itämaiden kirjallisuuden professori. Strandmanin vanhemmat olivat raatimies Gustaf Erik Strandman ja Magdalena Henrika Öhman. Hän kävi Vaasan lukiota, pääsi ylioppilaaksi 1854 ja valmistui filosofian kandidaatiksi ja maisteriksi 1860 sekä lisensiaatiksi ja tohtoriksi 1869. Strandman toimi Helsingin yliopiston itämaiden kirjallisuuden dosenttina 1866–1870, arabialaisen ja persialaisen kirjallisuuden ylimääräisenä professorina 1870–1875 sekä itämaiden kirjallisuuden professorina 1875–1898. Strandman oli naimisissa vuodesta 1864 Hilda Helena Bergmanin kanssa. Heillä oli viisi lasta. == Teoksia == * De codixe manuscripto, vitas veterum poetarum Arabum sub nomine Ibn Challikani exhibente, väitöskirja. 1866 * De viris illustribus in libro Arabico Tardjamat almutaquaddimin min asch-Schuara commemoratis, väitöskirja. 1868 * Chuandramir‘s afhandling om Qarachitaiska dynastin i Kerman med inledning och anmärkningar, väitöskirja. 1869 == Lähteet == * * Helsingin yliopiston opettaja- ja virkamiesmatrikkeli 1640-1917, osa P-Ö. * Wikiaineisto : Kuka kukin oli 1961. Luokka:Suomalaiset kirjallisuustieteilijät Luokka:Helsingin yliopiston professorit Luokka:Vuonna 1832 syntyneet Luokka:Vuonna 1900 kuolleet Luokka:Suomalaiset professorit
Frankfurt Lions

Löwen Frankfurt on saksalainen jääkiekkoseura, jonka kotipaikka on Frankfurt am Main. Löwen pelaa Saksan neljänneksi korkeimmalla sarjatasolla Regionalligassa. Löwen on perustettu vuonna 1959. Saksan pääsarjan DEL-liigan seura on voittanut vuonna 2004. Löwen irtaantui omaksi seurakseen Eintracht Frankfurtista vuonna 1991 ja nimeksi tuli Frankfurter ESC "Die Löwen" (”Leijonat”). Kun vuonna 1994 DEL-liiga perustettiin, muutettiin nimi englanninkieliseen muotoon Frankfurt Lions. Seura ajautui selvitystilaan vuonna 2010 ja lakkautti ammattilaistoimintansa luopuen samalla DEL-liigan sarjapaikastaan. Kilpailutoiminta jatkuu neljännellä sarjatasolla Löwen Frankfurt -nimellä. Luokka:Frankfurt am Mainin urheilu Luokka:Saksalaiset jääkiekkoseurat Luokka:Vuonna 1959 perustetut urheiluseurat
The Great Fleet of Echoes

The Great Fleet of Echoes on dark metal -yhtye Throes of Dawnin viides pitkäsoitto. Se julkaistiin 19. helmikuuta 2010. Aiempiin tuotantoihin verrattuna, on albumi sisällöltään täysin erilainen. Yhtye on jättänyt murina- laulut lähes kokonaan pois, ja musiikki on lähempänä progressiivista rockia kuin dark metallia. Esimerkiksi Anathema-, Amorphis- ja Pink Floyd-tyylisiä vivahteita on havaittavissa niin sävelissä kuin laulussakin. == Kappaleet== Kaikki kappaleet sovittanut Throes of Dawn. # # # # # # # # # # ==Kokoonpano== * Henri Koivula – laulu * Jani Heinola – kitarat, koskettimet kappaleissa #1, 6, 9 & 10 * Juha Ylikoski – kitarat, koskettimet kappaleissa #2, 3, 4, 5, 7 ja 8 * Harri Huhtala – basso * Jani Martikkala – rummut == Arvostelut == * Imperiumi.net: Imperiumi.net: Levyarvio * Inferno: Inferno: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Vuoden 2010 albumit Luokka:Throes of Dawnin albumit
Herman Vendell

Herman Albert Vendell (10. heinäkuuta 1853 Helsinki – 28. elokuuta 1907 Helsinki) oli suomalainen kielitieteilijä ja Helsingin yliopiston ruotsin kielen ja kirjallisuuden dosentti. Vendellin vanhemmat olivat pankinkamreeri Gustaf Albert Vendell ja Emma Ingman. Hän kävi Helsingin ruotsalaista yksityislyseota ja pääsi ylioppilaaksi 1871. Vendell valmistui filosofian kandidaatiksi 1876, maisteriksi 1877 ja lisensiaatiksi 1881. Hän teki useita tutkimusmatkoja muun muassa Viroon ja Liivinmaalle. Vendell toimi Helsingin yliopiston ruotsin kielen ja kirjallisuuden dosenttina 1881–1907. Hän tutki erityisesti Suomen ja Viron ruotsalaismurteita sekä vanhaa ruotsalaista lakikieltä ja julkaisi useita murresanakirjoja. Vendell oli naimisissa vuodesta 1891 Maria Ottilia Paalasen kanssa. Heillä oli yksi tytär. == Teoksia == * Om Island och dess betydelse för nordens historie. Edlund, Helsingfors 1874 * Runömålet : : ljud- och formlära samt ordbok. Stockholm 1882-1887 * Samlingar af ord ur nyländska allmogemålet, ordnade af Herman Vendell. Nyländska afdelningen, Helsingfors 1884 * Ordbok öfver estländsk-svenska dialekterna. Svenska litteratursällskapet i Finland, Helsingfors 1887 (Axel Olof Freudenthalin kanssa) * Ordlista öfver det svenska allmogemålet i Finnby kapell af Bjärnå socken i Åbo län. Helsingfors 1890 * Östsvenska monografier. Författare, helsingfors 1890 * Nyländska etymologier. Helsingfors 1892 * Pedersöre-Purmo-målet : ljud- och formlära samt språkprof. Finska Vetenskaps- Societeten, Helsingfors 1893 * Terminologin i Äldre Västgöta- och Östgöta- lagarne. Lindstedt, Helsingfors 1894 * Ordbok öfver Pedersöre-Purmo-målet. Finska Vetenskaps-Societeten, Helsingfors 1895 * Om den svenska befolkningen i Finland. Wentzel Hagelstam, Helsingfors 1894 * Bidrag till kännedomen om alliterationer och rim i skandinaviskt lagspråk. Helsingfors 1897 * Äldre västgötalagen : ormaliserad text jämte noter och anmärkningar : till de studerandes tjänst utgifven. Lindstedt antikvariska bokhandel, Helsingfors 1897 * Bidrag till svensk fraseologi. Helsingfors 1903 * Ordbok öfver de östsvenska dialekterna I-IV. Svenska litteratursällskapet i Finland, Helsingfors 1904-1907 * Språket i Peder Swarts krönika framställdt i dess förhållande till äldsta nysvenskan i allmänhet : grammatik och ordbok. Helsingfors 1905 == Lähteet == * * Helsingin yliopiston opettaja- ja virkamiesmatrikkeli 1640-1917, osa P-Ö * Wikiaineisto : Kuka kukin oli 1961 * Sivu 814 == Aiheesta muualla == * Luokka:Suomalaiset kielitieteilijät Luokka:Vuonna 1853 syntyneet Luokka:Vuonna 1907 kuolleet
Ferdinand Tilgmann

Christoph Friedrich Ferdinand Tilgmann, kirjailijanimi F. Christoph (30. syyskuuta 1832 Kassel, Saksa – 11. lokakuuta 1911 Helsinki) oli saksalaissyntyinen Suomeen muuttanut kirjanpainaja, kivipiirtäjä, kirjapainon johtaja ja suomalaisen kirjallisuuden saksantaja. Tilgmann perusti myös Suomen Pankin setelipainon. == Elämäkerta == Tilgmannin vanhemmat olivat kansliasihteeri Heinrich Tilgmann ja Maria Kunigunde von Burgman. Hän opiskeli kivipiirtäjäksi, kiersi kisällinä eri Euroopan maissa ja perusti sitten kivipainon Norrköpingiin Ruotsiin. Suomeen 1862 saapunut Tilgmann toimi Polén & Co:n kivipainon johtajana Helsingissä 1863–1869. Hän perusti Helsinkiin 1869 oman kivipainon ja sittemmin myös kirjapainon, kemigraafisen laitoksen ja korttitehtaan. Tilgmann osti 1872 tontin Lönnrotinkadun ja Annankadun kulmasta, jonne rakennettiin sitten useassa vaiheessa kahdeksankerroksinen punatiilinen kirjapainotalo. Vuonna 1895 yrityksestä muodostettiin Oy F. Tilgmann Ab jonka toimitusjohtajana Tilgmann oli kuolemaansa saakka. Tilgmann perusti Helsinkiin myös Suomen Pankin setelipainon ja toimi sen johtajana vuodesta 1886. Hän oli ollut painamassa ensimmäisiä suomalaisia markkaseteleitä jo 1860-luvulla. Tilgmannin perustama kirjapainoalan yritys oli aikanaan Suomen suurin, ja siihen kuului kirja-, kivi-, syvä- ja teräspaino. Yritys on toiminut vuodesta 1978 Espoon Suomenojalla. Entisessä painotalossa oli sen jälkeen vuodesta 1980 Eläke-Varman pääkonttori, ja vuonna 2008 sinne siirtyi Euroopan kemikaalivirasto. Tilgmann oli 1985–1998 Yhtyneet Paperitehtaat Oy:n ja sittemmin UPM Kymmene Oyj:n tytäryhtiö sekä vuodesta 1999 Editan tytäryhtiö. Tilgmann fuusioitiin vuonna 2000 Lauttasaaren Paino Osakeyhtiön kanssa, ja uuden yrityksen nimeksi tuli Edita Label Oy. Tilgmann käänsi saksan kielelle suomalaista runoutta ja vuonna 1902 Vänrikki Stoolin tarinat. Tilgmann myös sävelsi lauluja. Tilgmann oli naimisissa neljä kertaa: * 1861–1868 Amalia (Malin) Levin (k. 1868) * 1869–1875 Johanna Wilhelmina Gustava Boman (k. 1875) * 1879–1895 Sofia Mathilda Andrae (k. 1895) * 1900– Henriette Luise Josephine (Josy) von Rode Tilgmannin pojista Knut Tilgmann ja Ernst Tilgmann jatkoivat isänsä jälkeen kirjapainoalalla. == Käännöksiä == * J. L. Runeberg: Fähnrich Ståls Erzählungen. J. C. Hinrichs, Leipzig 1902. (2. ja 3. painos Helsingfors 1910.) * K. A. Tavaststjerna: Gedichte Ins Deutsche übertragen von F. Tilgmann. Helsingfors 1905. == Lähteet == * Arkistoitu artikkeli * Wikiaineisto: Kuka kukin oli 1961. * Mattila, Pentti J.: Kirjapainoalan historiaa Suomessa: Tilgmann. * Kertomuksia keskustan kortteleista: Euroopan kemikaalivirasto muutti Tilgmanin vanhaan kirjapainotaloon. (Arkistoitu artikkeli) Helsingin Sanomat 1.6.2008. == Aiheesta muualla == * * Ensimmäinen setelipainajamme. Kivipiirtäjä, joka oli säveltäjä ja saksansi "Vänrikki Stoolin tarinat", Suomen Kuvalehti, 24.09.1932, nro 39, s. 21, Kansalliskirjaston digitaaliset aineistot Luokka:Suomalaiset kirjanpainajat Luokka:Suomalaiset kielenkääntäjät Luokka:Vuonna 1832 syntyneet Luokka:Vuonna 1911 kuolleet
Isaac Casaubon

Isaac Casaubon (18. helmikuuta 1559, Geneve - 1\. heinäkuuta 1614) oli ensin Ranskassa ja sitten Englannissa toiminut antiikintutkija ja filologi. Casaubon syntyi Genevessä pakolaisena olleeseen hugenottiperheeseen. Nantesin ediktin julistamisen jälkeen perhe muutti takaisin Ranskaan. Casaubonin kerrotaan saaneen ensimmäiset klassisen kreikan oppituntinsa Dauphinén vuorilla olleessa luolassa, jossa perhe oli paossa Pärttylinyön verilöylyn jälkeen. Myöhemmin hän opiskeli Genevessä. Casaubon meni naimisiin humanistikirjanpainaja Henri Estiennen (Henricus Stephanus) tyttären kanssa. 1596 Casaubon otti vastaan viran Montpellier’n yliopistossa. Myöhemmin hän toimi Lyonissa ja Pariisissa. Viimeiset vuotensa Casaubon vietti Lontoossa. Casaubon opetti kieliä ja kirjallisuutta, sekä toimitti antiikin kirjallisuutta. Ensimmäinen hänen toimittamansa teos oli Strabonin teosten täydellinen laitos (1587). Tämän jälkeen hän toimitti muun muassa Polyainoksen, Aristoteleen, Athenaioksen, Suetoniuksen, Polybioksen ja Aiskhyloksen teoksia sekä Plinius nuoremman kirjeitä, Theofrastoksen teoksen Luonteita ja teoksen Historia Augusta. Filologien ja filosofian historioitsijoiden parissa Casaubon tunnetaan nykyään ennen kaikkea teoksesta De rebus sacris ecclesiasticis exercitationes XVI (1614). Se osoitti, ettei niin kutsuttu Corpus Hermeticum voi olla ensimmäistä vuosisataa jaa. varhaisempi. Aiemmin kirjoitusten oli usein katsottu olevan lähes Mooseksen aikaisia. Casaubonin poika Méric Casaubon oli myös antiikintutkija. == Teoksia == * Animadversionum in Athenaei dipnosophistas, Lyon, Antone de Harsy, 1600. * Historiae Avgvstae Scriptores Sex. Aelius Spartianus, Iulius Capitolinus, Aelius Lampridius, Vulcatius Gallicanus, Trebellius Pollio, & Flauius Vopiscus. Isaacvs Casavbonvs ex vett. libris recensuit : idemque librum adiecit emendationvm ac notarvm, Paris, Drouart, 1603. * De satyrica graecorum poesi et romanorum satira libri duo, Paris, Drouart, 1605. * De rebus sacris ecclesiasticis exercitationes XVI, Lontoo, 1614. * Auli Persii Flacci Satirarum Liber. Isaacus Casaubonus Recensuit, & Commentario Libro Illustravit. Ad Virum Amplissimum D. Achillem Harlaeum Senatus Principem, Paris, Drouart, 1615. * Misoponeri Satyricon. Cum notis aliquot ad obscuriora prosae loca et Graecorum interpretatione. Lugduni Batavorum, Sebastianum Wolzium, 1617. == Lähteet == Luokka:Antiikintutkijat Luokka:Filologit Luokka:Vuonna 1559 syntyneet Luokka:Vuonna 1614 kuolleet
Augusten Burroughs

Augusten Xon Burroughs (s. 23. lokakuuta 1965 Pittsburgh, Pennsylvania) on yhdysvaltalainen kirjailija. Hänen tunnetuin teoksensa on muistelma Juoksee saksien kanssa (Running with Scissors, 2002), josta on tehty myös samanniminen elokuva (2006). == Elämä == Burroughs on alkuperäiseltä nimeltään Christopher Robison. Hän on runoilija Margaret Robisonin ja edesmenneen filosofian professori John G. Robisonin nuorempi poika. Burroughsin isoveli John Elder Robison (s. 1957) on kirjoittanut Look Me in the Eye -nimisen muistelmateoksen, joka kuvailee hänen elämäänsä Aspergerin syndrooman kanssa. Burroughs asui suurimman osan lapsuudestaan läntisessä Massachusettsissa. Hänen vanhempansa erosivat 1978, ja Burroughs päätyi asumaan äitinsä psykiatrin perheeseen Northamptoniin. Burroughs vaihtoi nimensä 18-vuotiaana. Hän muutti New Yorkiin ja työskenteli pitkään mainostoimistossa. Vuonna 1996 hän hakeutui hoitoon alkoholisminsa takia. Augusten Burroughs asuu sekä New Yorkissa että Amherstissa Massachusettsissa puolisonsa ja kirjallisuusagenttinsa Christopher Schellingin kanssa. Aiemmin Burroughs oli ptikässä avoliitossa graafikko Dennis Pilsitsin kanssa. == Tuotannosta == Burroughsin ensimmäinen teos Sellevision julkaistiin 2000. Tähän mennessä Burroughsilta on julkaistu seitsemän teosta, joista suurin osa pohjautuu hänen omaan elämäänsä. Näistä on suomennettu Running with Scissorsin (Juoksee saksien kanssa, 2006) lisäksi Dry (Kuivilla, 2009), Magical Thinking (Maagista ajattelua, 2010) ja Possible Side Effects (Mahdolliset sivuvaikutukset). Burroughsin kirjoja on julkaistu yli kahdessakymmenessä maassa. Running with Scissors pysyi New York Timesin bestsellerlistalla yli kaksi ja puoli vuotta. Kustannusosakeyhtiö Sammakko == Teokset == * 2000 – Sellevision (ISBN 0-312-26772-X) (fiktiivinen) * 2002 – Juoksee saksien kanssa (ISBN 0-312-28370-9) * 2003 – Kuivilla (ISBN 0-312-42379-9) * 2004 – Maagista ajattelua (ISBN 0-312-31594-5) * 2006 – Mahdolliset sivuvaikutukset (ISBN 0-312-31596-1) * 2008 – A Wolf at the Table (ISBN 0-312-42827-8) * 2009 – You Better Not Cry: Stories for Christmas (ISBN 0-312-34191-1) == Lähteet == == Aiheesta muualla == *Viralliset kotisivut Luokka:Yhdysvaltalaiset kirjailijat Luokka:Vuonna 1965 syntyneet Luokka:Elävät henkilöt
Tekniikan historian seura

Tekniikan historian seura (vuoteen 1995 asti Suomen Teknillinen Museoyhdistys – Tekniska Museiföreningen i Finland r.y. r.f.) on vuonna 1926 perustettu yhdistys, joka kokoaa tutkijoita ja edistää tutkimusta, jonka aiheena on tekniikan historia ja/tai teknologian historia. Ala on humanistinen mutta samalla monitieteinen tutkimusala, jota alettiin kehittää Suomessa erityisesti 1980-luvulla. == Toiminta == Seura on julkaissut vuodesta 1983 alkaen lehteä Tekniikan Waiheita - Teknik i Tiden. Tekniikan historian seuran aloitteesta on vuonna 2010 koottu suomalaisen tai Suomea koskevan tekniikan historiantutkimuksen vieraskielinen bibliografia eli luettelo muista kuin suomen- ja ruotsinkielisistä alan kirjoista ja artikkeleista, ja se on luettavissa ja täydennettävissä Wikiaineistossa. Alkuperäinen luettelo on luettavissa myös seuran verkkosivuilla . ==Lähteet== ==Aiheesta muualla== * Luokka:Suomalaiset tiedeyhdistykset Luokka:Tekniikan historia
Tekniikan Waiheita

Tekniikan Waiheita on tekniikan historiaan keskittynyt suomalainen tieteellinen aikakauslehti, jota julkaisee Tekniikan historian seura. Lehteä on julkaistu vuodesta 1983. Se on monitieteinen julkaisu, joka ilmestyy neljä kertaa vuodessa. Vuodesta 2019 lähtien Tekniikan Waiheita ilmestyy avoimena verkkolehtenä osoitteessa https://journal.fi/tekniikanwaiheita/ Viimeinen painettu lehti julkaistiin numerona 3/2018. Lehden uusin numero ja aiempia numeroita on saatavilla sen digitaalisesta arkistosta samoilta sivuilta. ==Lähteet== Luokka:Suomalaiset tiedelehdet Luokka:Suomalaiset tekniikkalehdet
Aleksi Munter

Aleksi Munter on suomalainen kosketinsoittaja, joka soittaa muun muassa yhtyeissä Swallow the Sun ja Ghost Brigade. Munterin ensimmäinen levyttänyt yhtye oli Funeris Nocturnum, josta hän erosi kolmen albumin jälkeen vuonna 2004. Hän kuuluu niin ikään Funeris Nocturnumissa vaikuttaneiden Mikko Kotamäen ja Matti Honkosen ohella Swallow the Sunin alkuperäiskokoonpanoon. Hän on säveltänyt ja sanoittanut Swallow the Sunin kappaleet ”Fragile” (Ghosts of Loss, 2005) ja ”The Empty Skies” (Hope, 2007). Munter on soittanut vaki- tai sessiojäsenenä myös Chaosweaverissä, Heavy Metal Perseessä, Insomniumissa ja Trollheim's Grottissa. Funeris Nocturnumissa ja Trollheim's Grottissa hän käytti taiteilijanimeä Ruho. Munter käyttää Korgin ja Yamahan soittimia. Hän asuu Puolassa. == Diskografia == ;Swallow the Sun :ks. Swallow the Sunin diskografia ;Funeris Nocturnum :ks. Funeris Nocturnumin diskografia ;Trollheim's Grott * ;Empyren Bane * == Lähteet == == Aiheesta muualla == * * Luokka:Suomalaiset metallimusiikin kosketinsoittajat Luokka:Syntymävuosi puuttuu Luokka:Elävät henkilöt
Neuropatia

Neuropatia on yleistermi, joka tarkoittaa ääreishermostossa havaittavia toimintahäiriöitä ja/tai patologisia muutoksia. Polyneuropatia on laaja- alainen ääreishermoston toimintahäiriö, joka johtuu useamman hermon vahingoittumisesta. Oireisiin kuuluu muun muassa puutumista, kihelmöintiä, polttelua, tunnottomuutta tai hermokipua. Useimmiten sitä esiintyy alaraajoissa tai käsissä. Neuropatiaan on lukemattomia eri syitä, joista yleisin on diabetes. Muista syistä voidaan mainita B12-vitamiinin puutos, kilpirauhassairaudet sekä maksan ja munuaisten vajaatoiminta. Polyneuropatia voi syntyä myös alkoholin liikakäytöstä, altistumisesta vahingollisille kemikaaleille (esimerkiksi lyijylle) tai lääkkeiden haittavaikutuksista. Näissä tapauksissa puhutaan toksisista eli myrkkyvaikutuksen aiheuttamista polyneuropatioista. Tunnetuin polyneuropatiaa aiheuttava lääkeryhmä ovat solunsalpaajat, joita käytetään syöpäsairauksien hoidossa. Diabeettinen neuropatia jaetaan somaattiseen eli tahdosta riippuvan sekä autonomiseen eli tahdosta riippumattoman hermoston neuropatiaan. Syynä on huono diabetestasapaino eli toistuvat korkeat verensokerit. ==Lähteet== Luokka:Hermosto Luokka:Diabetes Luokka:Syöpätaudit Luokka:Seulonnan keskeiset artikkelit
Jokiamatsoni

Jokiamatsoni (Amazona festiva) on eteläamerikkalainen papukaija. Sen esiintymisalue on kaksiosainen siten, että nimialalaji festiva elää Amazonin yläjuoksulla Ecuadorista, Kaakkois-Kolumbiasta ja Perusta Brasilian Paráan, ja alalaji bodini elää Venezuelassa ja Guyanan luoteisosissa. Lajin holotyypin kuvaili Carl von Linné Brasilian Amazonilta 1758.IBC == Lähteet == Luokka:Amatsonit
San Biagio (Montepulciano)

thumb|San Biagio San Biagio on kirkko Montepulcianossa Toscanassa. Tämä kaupungin muurin ulkopuolella sijaitseva pyhiinvaelluskirkko oli arkkitehti Antonio da Sangallon suurin toimeksianto. Se on Toscanan sopusuhtaisimpia renessanssirakennuksia. Kirkolle tullaan sypressikujaa pitkin. Sangallo rakensi kirkkoa vuodesta 1518 kuolemaansa saakka, vuoteen 1534. Siinä on kaikki renessanssiarkkitehtuurin tunnuspiirteet. Kupoli, kaikkien kolmen antiikin pylväsjärjestelmän käyttö ja vapaasti seisovat tornit tekevät kirkosta erinomaisen kauniin. Kun San Biagion rakentaminen alkoi, Pietarinkirkko oli ainoa sitä suurempi rakennushanke Italiassa. == Lähteet == *Firenze ja Toscana, Tammi 2007 Luokka:Italian kirkot Luokka:Montepulciano Luokka:Kivikirkot
Jukataninamatsoni

Jukataninamatsoni (Amazona xantholora) on keskiamerikkalainen papukaija. Sen elinympäristö käsittää Meksikon Jukatanin niemimaan ja Cozumelin saaren sekä Pohjois-Belizen, mahdollisesti myös Roatánin saaren. Lajin holotyypin kuvaili George Robert Gray Hondurasista 1859.IBC == Lähteet == Luokka:Amatsonit
Carol Kenyon

Carol Kenyon (s. n. 1959) on brittiläinen laulaja. Hän on laulanut monien eri yhtyeiden ja artistien, kuten Duran Duranin, Kylie Minoguen ja Mike Oldfieldin, kappaleissa. Hänet tunnetaan ehkä parhaiten laulustaan Heaven 17 -yhtyeen kappaleessa ”Temptation”. ==Aiheesta muualla== *Carol Kenyonin viralliset kotisivut Luokka:Brittiläiset laulajat Luokka:Elävät henkilöt Luokka:Syntymävuosi puuttuu
Keisariamatsoni

Keisariamatsoni (Amazona imperialis) on Karibianmerellä sijaitsevan Dominican saaren kotoperäinen papukaijalaji. Sen holotyypin kuvaili Charles Wallace Richmond Dominicasta vuonna 1899.IBC Keisariamatsoni on kuvattuna Dominican lipussa. == Lähteet == Luokka:Amatsonit Luokka:Uhanalaiset linnut
Naisten puolue (täsmennyssivu)

Naisten puolue voi tarkoittaa: *Naisten puolue, suomalainen puolue 1989–1995 *Naisten puolue (Grönlanti) Arnat Partiiat 1999–2008 *Naisten puolue (Israel) Mifleget HaNashim 1977–? *Naisten puolue (Japani) Josei-tō *Naisten puolue (Puola) Partia Kobiet 2007→ *Naisten puolue (Valko-Venäjä) Biełaruskaja Partyja Žančyn "Nadzieja" 1994→ *Naisten puolue (Yhdistynyt kuningaskunta) Women's Party 1917–1919 *Naisten lista Kvennalistinn, islantilainen puolue 1983–1998
Keltaniska-amatsoni

Keltaniska-amatsoni (Amazona auropalliata) on keskiamerikkalainen papukaijalaji, jonka elinympäristö käsittää alueen Meksikosta Costa Ricaan. Sen holotyypin kuvaili René-Primevère Lesson 1842.IBC == Taksonomia == Joidenkin lähteiden mukaan keltaniska-amatsoni ei ole oma lajinsa, vaan keltaniska-amatsoni alalajeineen ovat amazonianamatsonin alalajeja. Amazonianamatsonin (ent. keltaotsa-amatsoni), keltapääamatsonin sekä keltaniska-amatsonin lajirajat on vedetty monesti uusiksi ja epävarmuus oikeista lajirajoista on jatkuvaa. == Lähteet == Luokka:Amatsonit Luokka:Uhanalaiset linnut
Kultanaama-amatsoni

Kultanaama-amatsoni (Amazona barbadensis) on eteläamerikkalainen papukaija. Sen elinympäristö käsittää Pohjois-Venezuelan sekä mantereen läheiset Margaritan, La Blanquillan ja Bonairen saaret. Lajin holotyypin kuvaili Johann Friedrich Gmelin Venezuelasta 1788.IBC == Lähteet == Luokka:Amatsonit
Hyökkääjä

Hyökkääjä on joukkuepeleissä, kuten jääkiekossa ja jalkapallossa, pelaaja, jonka ensisijainen tehtävä on yrittää tehdä maaleja. Jalkapallossa käytetään tilanteesta riippuen erilaisia pelimuodostelmia, joissa varsinaisia hyökkääjiä on kymmenestä kenttäpelaajasta joko kaksi tai kolme. Jalkapallossa on hyökkääjien ja puolustajien lisäksi yleensä muutamia keskikenttäpelaajia. Jääkiekossa ja salibandyssa viidestä kenttäpelaajasta on hyökkääjiä normaalisti kolme, joista yksi on keskushyökkääjä ja kaksi laitahyökkääjiä. Erityistilanteissa – ylivoima- ja alivoimatilanteessa sekä viimeisillä minuuteilla – saatetaan pelikuviota muuttaa. Käsipallossa ei ole varsinaisia hyökkääjiä, vaan rakentajia, laitapelaajia ja viivapelaaja. Luokka:Urheilutermit
4331 Hubbard

4331 Hubbard (ennen nimeämistään 1983 HC) on asteroidien päävyöhykkeellä sijaitseva asteroidi. Sen kiertoaika on 3,33 vuotta. Asteroidin löysi N. G. Thomas Flagstaffissa 18. huhtikuuta 1983.JPL Small-Body Database Browser: 4331 Hubbard (1983 HC) == Lähteet == *Numbered minor planets === Viitteet === Luokka:Päävyöhykkeen asteroidit
4332 Milton

4332 Milton (aikaisemmin 1983 RC) on asteroidien päävyöhykkeellä sijaitseva asteroidi, jonka löysi C. S. Shoemaker Palomarissa 5. syyskuuta 1983. Asteroidin kiertoaika on 4,16 vuotta ja läpimitta 11,54 kilometriä.JPL Small- Body Database Browser: 4332 Milton (1983 RC) == Lähteet == *Numbered minor planets === Viitteet === Luokka:Päävyöhykkeen asteroidit
Antonio da Sangallo vanhempi

Antonio da Sangallo vanhempi oli italialainen arkkitehti (1455-1534). Hän kuului taiteilijasukuun, jonka tunnetuimpia jäseniä hänen lisäkseen olivat hänen veljensä Giuliano da Sangallo sekä sisarenpoika Antonio da Sangallo nuorempi. Arkkitehtina hän oli täysrenessanssin tyylinen. Vuonna 1511 Firenzeläiset lähettivät Antonio da Sangallo vanhemman Montepulcianoon rakennuttamaan uudelleen portit ja muurit. Suurimpana työnä Montepulcianossa oli Madonna di San Biagio –kirkko. Sitä hän rakensi vuodesta 1518 kuolemaansa saakka. Firenzessä hänen tunnetuimpia töitään on Piazza dell Annunziatan loggiat. == Lähteet == * Firenze ja Toscana, Tammi 2007 * Tietojätti, 2. painos, Gummerus 1993 Luokka:Italialaiset arkkitehdit Luokka:Vuonna 1455 syntyneet Luokka:Vuonna 1534 kuolleet
Purppurabakteeri

Purppurabakteerit ovat proteobakteereita, jotka ovat fototrofisia, eli ne tuottavat energiaa yhteyttämällä. Ne sisältävät bakteerilehtivihreä a:ta tai b:tä sekä useita karotenoideja. Nämä tuottavat värin joka vaihtelee violetin, punaisen, ruskean ja oranssin välillä. ==Aineenvaihdunta== Yhteyttäminen tapahtuu reaktiokeskuksissa solukalvolla, joka on taittunut, muodostaen säkkejä ja putkia, suurentaen pinta-alaa. Kuten suurin osa muistakin yhteyttävistä bakteereista, purppurabakteerit eivät tuota happea, koska pelkistäjä sen yhteyttämisessä ei ole vesi. Joissakin, kuten purppurarikkibakteereissa, pelkistäjä on sulfidi tai rikki. Toisissa, Purppura ei-rikkibakteereissa, se on yleensä vety, mutta jotkin lajit käyttävät pieniä määriä muita yhdisteitä. Aluksi näitä kahta pidettiin heimoina, mutta RNA-puut ovat osoittaneet että purppurabakteerit koostavat monta ryhmää jotka ovat lähempiä sukulaisia ei-yhteyttäville bakteereille kuin toisilleen. Purppurabakteerit pystyvät käyttämään fotodissosiaatiota saamaan anaerobisesti monista eloperäisistä yhdisteistä sekä energiaa että aineita kasvamiseen. Vaikka ne pystyvät käyttämään joitakin substraatteja aineenvaihduntaan anaerobisesti pimeässä, ne eivät pysty kasvamaan pimeässä ilman happea. Tämä piirre erottaa ne tyypillisistä anaerobisista toisenvaraisista lajeista. ==Lähteet== Luokka:Bakteerit
6333 Helenejacq

6333 Helenejacq on asteroidien päävyöhykkeellä sijaitseva asteroidi, jonka löysi G. J. Leonard Palomarissa 3. kesäkuuta 1992. Sen kiertoaika on 3,21 vuotta. Ennen nimeämistään asteroidi tunnettiin tunnuksella 1992 LG.JPL Small- Body Database Browser: 6333 Helenejacq (1992 LG) == Lähteet == *Numbered minor planets === Viitteet === Luokka:Päävyöhykkeen asteroidit
Ville Pirinen

Ville Pirinen (s. 16. lokakuuta 1973 Kitee) on suomalainen sarjakuvapiirtäjä ja -käsikirjoittaja sekä muusikko. Pirinen valmistui ylioppilaaksi Savonlinnan Taidelukiosta 1993 ja kuvataiteilijaksi Etelä-Karjalan ammattikorkeakoulusta 2001. Hän on tehnyt muun muassa sarjakuvia Ornette Birks Makkonen (käsikirjoitus Pauli Kallio), Kelmeä kaupunki ja Dystopia 2000. Hän on voittanut Kemin sarjakuvakilpailun vuosina 1993 ja 2000. Suomen sarjakuvaseuran Puupäähattu-palkinto myönnettiin Piriselle vuonna 2016. Hän on myös tehnyt kuvitusta useille lehdille sekä kansitaidetta ja muuta grafiikkaa yhtyeille kuten Mokoma, Kotiteollisuus, YUP ja Circle. Piriselle myönnettiin valtion kolmivuotinen taiteilija-apuraha 2021. Laulajana ja kitaristina Pirinen on levyttänyt yhtyeissä Black Audio, The Deepspace Sexchange, Digitaalimiehet, Steel Mammoth ja Grillin' Willie and the Vegetarians. Nahka- Alma-albumin kirjoittajana toimi Pirisen silloinen puoliso Irisz Simon. == Sarjakuva-albumit == * * * * * * * * * * * * * * * * * * * * * * * * * * Yhesti yhes yhennestoista paikas. Suuri Kurpitsa, 2023. ISBN 978-952-7160-61-9. Lähteet == Lyhyet sarjakuvat antologioissa ja lehdissä == * Suuri Kurpitsa 43 (4/93). Sarjakuvaseura Suuri Kurpitsa, 1993. ISSN 0788-8732. * Viimeinen bussi ja muita sarjakuvia Kemin 12. valtakunnallisesta sarjakuvakilpailusta 1993. Kemin sarjakuvakeskus, 1993. ISBN 952-9686-03-X. * Sarjari 72 - Länsi. Tampereen Sarjakuvaseura, 2007. ISSN 0359-1921. * Sarjari 73 - Itä. Tampereen Sarjakuvaseura, 2008. ISSN 0359-1921. * Sarjari 76 - Kristallipallo. Tampereen Sarjakuvaseura 2009. ISSN 0359-1921. == Lähteet == ==Aiheesta muualla== * Ville Pirinen Kirjasampo.fi-sivustolla Luokka:Suomalaiset kitaristit Luokka:Suomalaiset laulajat Luokka:Suomalaiset sarjakuvantekijät Luokka:Suomalaiset käsikirjoittajat Luokka:Vuonna 1973 syntyneet Luokka:Elävät henkilöt
Karjasillan lukio

Karjasillan lukio oli Höyhtyän kaupunginosassa Oulussa sijainnut lukio, joka yhdistettiin vuonna 2014 Kastellin lukioon. Opiskelijat siirtyivät opiskelemaan uuteen Kastellin monitoimitaloon. Vanha koulurakennus purettiin 2020. == Historiaa == Karjasillan keskikoulu perustettiin 1955. Koulu toimi ensin Aleksanterintorin kansakoulun rakennuksessa kunnes oma koulutalo valmistui 1958. Höyhtyän kaupunginosassa sijaitseva koulurakennus valmistui 1958. Koulu muutettiin ylioppilaita valmistavaksi Karjasillan yhteiskouluksi 1961. Vuonna 1974 koulu kunnallistettiin, jolloin myös yläaste ja lukio erotettiin toisistaan. ==Lähteet== ==Aiheesta muualla== * Karjasillan lukio Luokka:Oulun lukiot Luokka:Höyhtyä Luokka:Entiset suomalaiset oppilaitokset
António Marques Lésbio

António Marques Lésbio (1639 Lissabon – 21. marraskuuta 1709 Lissabon) oli portugalilainen säveltäjä ja kirjoittaja. Hän työskenteli hovissa muun muassa kuninkaallisten kamarimuusikkojen johdossa. Hänen villancicoistaan musiikki on säilynyt kuuteentoista. Osa hänen teoksistaan katosi Lissabonin maanjäristyksessä vuonna 1755.Classical Composers Database: António Marques Lésbio == Lähteet == Luokka:Portugalilaiset säveltäjät Luokka:Barokkisäveltäjät Luokka:Vuonna 1639 syntyneet Luokka:Vuonna 1709 kuolleet
Giuliano da Sangallo

Giuliano da Sangallo (1445–1516) oli italialainen arkkitehti ja kuvanveistäjä. Sangallo kuului taiteilijasukuun, jonka tunnetuimpia jäseniä hänen lisäkseen olivat hänen veljensä Antonio da Sangallo vanhempi ja heidän veljenpoikansa Antonio da Sangallo nuorempi.Tietojätti, 2. p., Gummerus 1993 Sangallo toimi pääasiassa Firenzessä ja Roomassa. Hänen päätöitään on Pratossa sijaitseva Madonna celle Carcerin kirkko (1485–1491). Se oli ensimmäinen keskeiskirkko, jossa noudatettiin johdonmukaisesti sitä henkeä, joka tuli olemaan luonteenomaista täysrenessanssille. Hän loi Firenzessä S. Spiriton viehättävän, kahdeksankulmaisen sakastin ja hienon Palazzo Gondin (1490). Hän toimi myös Roomassa ja johti jonkin aikaa Pietarinkirkon rakennustöitä.Sangallo, Giuliano da, Tietosanakirja. Osa 8, palsta 760. Tietosanakirja-osakeyhtiö 1917 == Lähteet == == Aiheesta muualla == Luokka:Italialaiset arkkitehdit Luokka:Italialaiset kuvanveistäjät Luokka:Vuonna 1445 syntyneet Luokka:Vuonna 1516 kuolleet
Torah Bright

Torah Jane Bright (s. 27. joulukuuta 1986 Cooma, Uusi Etelä-Wales) on australialainen lumilautailija. Bright voitti half-pipessa kultaa Vancouverin talviolympialaisissa 2010. Torinon talviolympialaisissa 2006 hän oli samassa lajissa viides. Sotšin talviolympialaisissa 2014 Bright voitti half-pipesta hopeaa ja sijoittui slopestylessa seitsemänneksi. Stonehamin MM-kilpailuissa 2013 Bright saavutti pronssia slopestylessa. Lumilautailun maailmancupissa Bright kilpaili ensimmäisen kerran Valle Nevadon halfpipessa syyskuussa 2003 sijoittuen neljänneksi. Kolmen parhaan joukkoon hän sijoittui ensimmäisen kerran Whistlerissä joulukuussa 2003 oltuaan toinen. Ensimmäisen voittonsa hän saavutti Bardonecchiassa maaliskuussa 2004. Toisen voittonsa hän otti Saas- Feessa marraskuussa 2009 ja kolmannen Copper Mountainissa tammikuussa 2013. Bright voitti X Gamesin superpipen vuosina 2007 ja 2009. Vuonna 2006 ja 2008 hän sai superpipesta hopeaa ja vuonna 2015 pronssia. == Lähteet == Luokka:Australialaiset olympiavoittajat Luokka:Australialaiset lumilautailijat Luokka:Vuonna 1986 syntyneet Luokka:Elävät henkilöt
Antonio da Sangallo nuorempi

Antonio da Sangallo nuorempi (syntyjään Antonio Cordiani) oli italialainen arkkitehti (1483-1546). Hän kuului taiteilijasukuun, jonka tunnetuimpia jäseniä hänen lisäkseen olivat hänen kaksi enoaan Antonio da Sangallo vanhempi sekä Giuliano da Sangallo. Hän toimi etupäässä Roomassa. Hänen tärkeimpiä töitään on Palazzo Farnese, jonka Michelangelo rakennutti loppuun. Vuosina 1520-1536 hän johti Pietarinkirkon rakennustöitä. == Lähteet == * Tietojätti, 2. painos, Gummerus 1993 Luokka:Italialaiset arkkitehdit
Gillis Schey

Gillis Schey (5. syyskuuta 1644 Amsterdam – 15. kesäkuuta 1703 Amsterdam) oli hollantilainen amiraali. Schey syntyi amsterdamilaisen merimiehen perheeseen 1644. Tulikasteensa laivastossa hän sai 1665 Englantia vastaan käydyssä Lowestoftin taistelussa, joka päättyi Hollannin tappioon. Elokuussa 1673 Scheyn komentama 56-tykkinen Tijdverdrijf oli mukana voitokkaassa Texelin taistelussa ranskalais-englantilaista osastoa vastaan. Tammikuussa 1676 hän osallistui Ranskan–Hollannin sodan Strombolin taisteluun Ranskaa vastaan, jossa hänen komentamansa 50-tykkinen Essen upposi. Taistelu päättyi ratkaisemattomana, ja osapuolet kärsivät verrattain pieniä tappioita. Schey sai komentoonsa 70 tykin linjalaiva Spiegelin, jonka hän johti huhtikuussa jälleen tasapuoliseen Agostan taisteluun ja kesäkuussa Palermon taisteluun, joka päättyi ranskalaisten voittoon. Schey toimi myös Amsterdamin amiraliteetin laivaston tarkastajana (vlootvoogden). Hän kuoli 1703, ja hänen hautansa sijaitsee Amsterdamin Oude Kerk-kirkossa.Find-a-grave: Gillis Schey Viitattu 22.2.2010 Merihistorioitsija Prud'homme van Reinen laatimalla listalla 1600-luvun hollantilaisista merisankareista Gilles Schey on sijalla 21. ==Lähteet== Luokka:Alankomaalaiset amiraalit Luokka:Vuonna 1644 syntyneet Luokka:Vuonna 1703 kuolleet